*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*175. számú előterjesztés*

Bátaszék Város Önkormányzat Képviselő-testületének 2023. szeptember 21-én

16.00 órakor megtartandó rendkívüli ülésére

Javaslat a 46/21 és 46/25 hrsz-ú ingatlanok értékesítéséről szóló 166/2023.(VIII.02.) önkormányzati határozat módosítására

|  |
| --- |
| **Előterjesztő:** dr. Bozsolik Róbert polgármester  **Készítette** : dr. Firle-Paksi Anna aljegyző    **Törvényességi ellenőrzést végezte:** Takaróné dr. Mihó Beatrix  mb. hatósági irodavezető |

**Tisztelt Képviselő-testület!**

A Képviselő-testület 2023 augusztusában tárgyalta a 46/21, valamint a 46/25 hrsz. alatti ingatlanok értékesítését, 166/2023. (VIII.2.) számú önkormányzati határozatával az ingatlanok értékesítéséről döntött.

A testületi határozatban az ingatlanok vételára ÁFA tartalommal került megállapításra.

Az ingatlanokat érintő adásvételi eljárás folytán realizálódott, hogy az ingatlanok ugyan kivett, beépítetlen terület megnevezésűek, de nem beépítésre szánt területen fekszenek, így az értékesítésük nem keletkeztet áfa fizetési kötelezettséget.

*(Áfa tv.: 259. § 7. pontja szerint:*

*„építési telek: az olyan*

*a) telek, amely beépítésre szánt területen fekszik, az építési szabályoknak megfelelően kialakított, a közterületnek gépjármű-közlekedésre alkalmas részéről az adott közterületre vonatkozó jogszabályi előírások szerint, vagy önálló helyrajzi számon útként nyilvántartott magánútról gépjárművel közvetlenül, zöldfelület, illetve termőföld sérelme nélkül megközelíthető, és amelynek a közterülettel vagy magánúttal közös határvonala legalább 3,00 m, továbbá amely egyúttal nem minősül beépített ingatlannak,*

*b) telek vagy telkek csoportja, amely a nyomvonal jellegű építmények elhelyezésére szolgál (építési terület) és amely egyúttal nem minősül beépített ingatlannak;”)*

Fentiekre tekintettel, kérjük a T. Képviselő-testületet, hogy a 166/2023. (VIII.2.) számú önkormányzati határozatát az alábbiak szerint módosítani szíveskedjen:

**H a t á r o z a t i j a v a s l a t:**

**46/21 és 46/25 hrsz-ú ingatlanok értékesítéséről szóló 166/2023.(VIII.02.) önkormányzati határozat módosítására**

Bátaszék Város Önkormányzata Képviselő-testülete a 46/21 és 46/25 hrsz-ú ingatlanok értékesítéséről szóló 166/2023.(VIII.02.) önkormányzati határozatát az alábbiak szerint módosítja:

a 166/2023. (VIII.02.) határozat a) pontja helyébe a következő pont lép:

*„a) az önkormányzat tulajdonában álló alább felsorolt ingatlanokat Metz Ferenc és Metz Ferencné (7140 Bátaszék, Orbán utca 22/2. szám alatti lakosok) részére az alábbiakban meghatározott vételáron eladja:*

*46/21 hrsz-ú ingatlant 210.000,- Ft vételáron,*

*46/25 hrsz-ú ingatlant 400.000,- Ft vételáron;”.*

*Határidő:* 2023. október 15.

*Felelős:* Dr. Firle-Paksi Anna aljegyző

*(a határozat megküldéséért)*

*Határozatról értesül:* Metz Ferenc és Metz Ferencné

KÖH Pénzügyi Iroda

KÖH Városüzemeltetési Iroda

irattár